Ер Жәнібек – 300 жыл
"Ер Жәнібек – 300 жыл" | "https://abai.kz/post/38964"
TITLE: Ер Жәнібек – 300 жыл
URL: https://abai.kz/post/38964
META: "Ер Жәнібек – 300 жыл" | "https://abai.kz/post/38964"
DATE: 09.06.2014
AUTHOR(s): Абай-Ақпарат
TOTAL WORDS: 280
TEXT: Баспасөз баяны Қазақ даласы үшін  жан аямай күрескен батыр бабаларымыздың рухын ұлықтау, ас беру, баһадүр ерлеріміздің тарихи рөлін  ғылыми-біліми тұрғыдан насихаттау іс шаралары Қазақстанның тәуелсіз кезеңінде еркін жолға қойылды. Осындай ел рухының мерейлі шағында – биылғы 2014 жылы, қазақ жерін шапқыншылардан азат етуде ерен ерлік көрсеткен әйгілі қазақ батыры Жәнібек Бердәулетұлының (1714-1792 жж.)  туғанына 300 жыл толып отыр. Жәнібек сынды батырлар рухын ұлықтау – жас ұрпақты отан сүйгіштік рухқа тәрбиелейтін бағалы оқулық іспетті. Олардың есімін көтеру, оны келер ұрпаққа аманаттау – тәуелсіздік тұғырымызды одан ары бекемдеп, «Мәңгілік ел» мұратына жетуімізге айқын бағдар, жалынды рух сыйлайды. Осы орайда, Республикамыздың жер-жерінде аталып жатқан мерейтой аясында Астана қаласында да арнайы іс-шаралар ұйымдастырылуда. Нақтылы күнтәртібі төмендегідей: 17 маусым. 17:00 сағатта – Астана қаласы Бейбітшілік және келісім сарайында Ер Жәнібек рухына арналған ақындар айтысы. 19 маусым. 9:30 сағатта - Л.Н.Гумилев атындағы Еуразия Ұлттық университетінде Ер Жәнібектің 300 жылдық мерейтойына арналған « Мәңгілік ел және Ер Жәнібек » атты халықаралық ғылыми-практикалық конференция. 13:00 сағатта - Ақмола облысы, Целиноград ауданы, Қоянды ауылында батырдың 300 жылдық мерейтойына арналған арнайы ас. 14:30 сағатта - Ер Жәнібек атындағы жастар мен жасөспірімдер арасында «белбеу күресінен» Республикалық біріншілік (чемпионат) пен Қазақ күресінен өтетін түйе палуан жүлдесінің  басталуы. – 15:30-сағатта - Қоянды ауылы орталығындағы «Ер Жәнібек бақшасына» қойылатын батырдың атқа мінген тұлғасы орнайтын ескерткіштің ірге тасын қалау рәсімі. –       Қоянды ауылының орталығынан  алынған «Ер Жәнібек көшесінің» тұсаукесер салтанаты. Батыр рухына арналған әдеби-музыкалық кеш. – 19: 00 -де жалпы қорытынды. Салтанатты шараға ҚР парламент мәжілісі депутаттары, Ақмола облысы әкімдігі, ҚР дене шынықтыру және спорт агенттігінің басшылары мен әлем чемпиондары, ақын-жазушы, ғалымдар, Целиноград ауданы әкімі, шетелден келген сыйлы қонақтар қатысады деп күтілуде. «Ер Жәнібек халықаралық қоғамдық қоры» Ұйымдастыру комиссиясы Астана қаласындағы байланыс тел: 8-701-7499842, 8-701-6189990
